ગુજરાતના મુખ્યમંત્રી વિજય રૂપાણીએ રક્ષાબંધનના પર્વ પર મીડિયા જોડે વાતચીત કરતા કોંગ્રેસ પર નિશાનો સાંધ્યો હતો. આ પ્રસંગે સીએમ રૂપાણીએ કહ્યું કે ગુજરાત રાજ્યસભાની ત્રણેય સીટો પર ભાજપનો જ વિજય થશે, અને આ વાત પર મને પૂર્ણ વિશ્વાસ છે. સાથે જ કોંગ્રેસના ઉમેદવાર અહેમદ પટેલની હાર મામલે બોલતા તેમણે કહ્યું કે કોંગ્રેસની હાર પાકી છે. કારણ કે એક તરફ જ્યારે પૂરમાં લોકો મરી રહ્યા હતા ત્યારે તે કોંગ્રેસી ધારાસભ્યા રિસોર્ટમાં મજા માણી રહ્યા હતા. વધુમાં તેમણે કહ્યું કે કોંગ્રેસને તેના પોતાના ધારાસભ્યો પર હવે વિશ્વાસ નથી રહ્યો અને તેમના ધારાસભ્યો હવે તેમના પોતાના જ કહ્યામાં નથી રહ્યા.